Η **Σεΐχ Χασίνα Γουαζέντ** (*শেখ হাসিনা ওয়াজেদ*, Shekh Hasina Oyazed, 1947-) είναι πολιτικός από το Μπανγκλαντές και σημερινή πρωθυπουργός του ασιατικού κράτους. Ήταν για πρώτη φορά πρωθυπουργός από τις 23 Ιουνίου του 1996 ως τις 15 Ιουλίου του 2001 και επανήλθε στην εξουσία έπειτα από τη σαρωτική νίκη του κόμματός της στις βουλευτικές εκλογές του 2008. Είναι πρόεδρος του Συνδέσμου Αουάμι, σημαντικού πολιτικού κόμματος, από το 1981. Είναι η μακροβιότερη πρωθυπουργός στην ιστορία του Μπανγκλαντές.

Πρώτα χρόνια
------------

Γεννήθηκε στις 28 Σεπτεμβρίου 1947. Ο πατέρας της ήταν ο πατέρας της ανεξαρτησίας του Μπανγκλαντές και πρώτος πρόεδρος, Σεΐχ Μπουτζιμπούρ Ραχμάν. Ανέπτυξε έντονη συνδικαλιστική δράση από τα χρόνια ακόμα που φοιτούσε στο κολέγιο Έντεν της ιδιαίτερης πατρίδας της. Στη συνέχεια έγινε αντιπρόεδρος της φοιτητικής παράταξης του Συνδέσμου Αουάμι, κατά τις σπουδές της στο Πανεπιστήμιο της Ντάκα. Κατά τον απελευθερωτικό πόλεμο το 1971, τέθηκε υπό κράτηση μαζί με μέλη της οικογένειάς της. Ο πατέρας της φυλακίστηκε στο Δυτικό Πακιστάν και δολοφονήθηκε μαζί με όλα σχεδόν τα μέλη της οικογένειάς της σε πραξικόπημα (ανάμεσα στα οποία και η μητέρα και τα τρία αδέρφια της), στις 15 Αυγούστου του 1975.

Πολιτική σταδιοδρομία
---------------------

### Κάθοδος στην πολιτική

Η Χασίνα παρέμεινε εξόριστη στο Νέο Δελχί ως τον Μάιο του 1981, οπότε και επέστρεψε στο Μπανγκλαντές. Κατά την περίοδο της αυτοεξορίας της, εξελέγη πρόεδρος του Συνδέσμου Αουάμι το 1981. Το 1982 κατέλαβαν την εξουσία οι στρατιωτικοί και κηρύχθηκε στρατιωτικός νόμος. Τη δεκαετία του 1980 η Χασίνα μπαινόβγαινε στις φυλακές. Την περίοδο 1986-87 ήταν αρχηγός της Αντιπολίτευσης. Έπειτα από τη διεξαγωγή των πρώτων δημοκρατικών εκλογών στη χώρα της, το 1991, το κόμμα της αναδείχθηκε δεύτερο κόμμα. Στις εκλογές εκείνες κέρδισε το Εθνικιστικό Κόμμα και πρωθυπουργός έγινε η Χαλέντα Ζία. Στα μέσα της δεκαετίας του 1990 ξέσπασαν ταραχές και οι εκλογές του Φεβρουαρίου του 1996 χαρακτηρίστηκαν "φάρσα" από τη Χασίνα. 

### Πρώτη πρωθυπουργία

Στις νέες εκλογές που διενεργήθηκαν στις 30 Ιουνίου του 1996, ο Σύνδεσμος Αουάμι κατέλαβε 146 έδρες στη Βουλή. Λίγο μετά σχηματίστηκε κυβέρνηση συνασπισμού και η Χασίνα έγινε πρωθυπουργός. Στη διάρκεια του τελευταίου χρόνου πρωθυπουργίας της, η χώρα της ανακηρύχθηκε από την οργάνωση Διεθνής Διαφάνεια ως αυτή με τη μεγαλύτερη διαφθορά παγκοσμίως. Η εκλογική ήττα του 2001 ήταν η κορύφωση της δυσαρέσκειας.

Καταγγελίες
-----------

Στις 21 Αυγούστου του 2004 εκδηλώθηκε αποτυχημένη απόπειρα δολοφονίας της Χασίνα με χειροβομβίδες.Σκοτώθηκαν τουλάχιστον 23 άτομα και άλλα 200 τραυματίστηκαν. Αργότερα, η Χασίνα κατηγορήθηκε για διάφορα αδικήματα, ακόμα και για τη δολοφονία 4 οπαδών αντίπαλου κόμματος το 2006. 
Η Χασίνα παρέμεινε επί 51 ημέρες στις ΗΠΑ και στο Ηνωμένο Βασίλειο, ενώ απέτυχαν οι προσπάθειες της κυβέρνησης να εμποδίσουν την επιστροφή της.Επέστρεψε στην Ντάκα στις 7 Μαΐου του 2007 και επευφημήθηκε από ένα πλήθος αποτελούμενο από χιλιάδες υποστηρικτές της. Στις 16 Ιουλίου του 2007 συνελήφθη στην οικία της και οδηγήθηκε να δικαστεί στην Ντάκα. Ο σύνδεσμος Αγουάμι έκανε λόγο για πολιτικά κίνητρα αναφορικά με τη σύλληψή της. Μάλιστα η σύλληψη της Χασίνα θεωρήθηκε από πολλούς ως ενέργεια της στρατιωτικής κυβέρνησης που έδειχνε την πρόθεσή τους να τη στείλουν ξανά εξορία.
Στις 30 Ιουλίου το Ανώτατο Δικαστήριο αποφάσισε να απελευθερωθεί με εγγύηση. Στις 2 Σεπτεμβρίου ξεκίνησε μία ακόμα διαδικασία δίκης για υπόθεση διαφθοράς. Την ίδια μέρα απαγγέλθηκαν κατηγορίες και εναντίον της αντιπάλου της, Χαλέντα Ζία.
Η δίκη ξεκίνησε από ειδικό δικαστήριο στις 13 Ιανουαρίου του 2008 αλλά στις 6 Φεβρουαρίου διεκόπη με απόφαση του Ανωτάτου Δικαστηρίου.

Στις 11 Ιουνίου του 2008 η Χασίνα απελευθερώθηκε με χάρη για να υποβληθεί σε θεραπεία στο αυτί της στις ΗΠΑ. Μία ημέρα μετά έφυγε στην Αμερική. Ο γιατρός της απείλησε τη στρατιωτική κυβέρνηση με μηνύσεις επειδή στη διάρκεια κράτησης της Χασίνα δε μερίμνησαν για αντιμετώπιση των προβλημάτων υγείας που είχε η πολιτικός.

### Εκλογές 2008 και δεύτερη πρωθυπουργία

Η Χασίνα κατήλθε υποψήφια στις ιστορικές εκλογές του 2008..Το κόμμα της Χασίνα πέτυχε σαρωτική νίκη στις βουλευτικές εκλογές τον Δεκέμβριο του 2008, έχοντας τον έλεγχο 230 εδρών επί συνόλου 299 στο Κοινοβούλιο. Η ίδια ορκίστηκε πρωθυπουργός στις 6 Ιανουαρίου του 2009.

### Τρίτη πρωθυπουργία

Τον Ιανουάριο του 2014 η Χασίνα κέρδισε νέα πρωθυπουργική θητεία, μετά τη νίκη της στις γενικές εκλογές. Οι εκλογές ήταν αμφιλεγόμενες, καθώς όλα σχεδόν τα μεγάλα κόμματα της αντιπολίτευσης δεν έλαβαν μέρος και 154 από τις συνολικά 300 έδρες δεν είχαν αντίπαλο.

### Τέταρτη πρωθυπουργία

Έπειτα από τη νίκη του κόμματός της στις [[Γενικές εκλογές στο Μπανγκλαντές (2018)|γενικές εκλογές του 2018]], η Χασίνα έγινε πρωθυπουργός για 4η φορά. Οι εκλογές επισκιάστηκαν από βίαια επεισόδια και από τις καταγγελίες της αντιπολίτευσης για νοθεία.

Προσωπική ζωή
-------------

Είναι παντρεμένη με τον πυρηνικό επιστήμονα M. A. Wazed Mia, από το 1968. Έχουν δύο παιδιά που ζουν στις ΗΠΑ.
Είναι μέλος του Συμβουλίου των Γυναικών Ηγετών.

Βιβλία
------

* ওরা টোকাই কেন? *Ora ţokai kêno?* (Why are they street children?) 1987
* বাংলাদেশে স্বৈরতন্ত্রের জন্ম *Bangladeshe shoirotôntrer jônmo* (Birth of autocracy in Bangladesh), 1993
* দারিদ্র বিমোচন, কিছু ভাবনা *Daridro bimochon, kichhu bhabna* (Thoughts on eradication of poverty), 1993
* আমার স্বপ্ন, আমার সংগ্রাম *Amar shôpno, amar shônggram* (My dream, my struggle), 1996
* *People and democracy*,1997
* আমরা জনগণের কথা বলতে এসেছি *Amra jônogoner kôtha bolte eshechhi* (We want to speak for the people), 1998
* বৃহৎ জনগোষ্ঠীর জন্য উন্নয়ন *Brihot jônogoshţhir jonno unnôeon* (Development for the large masses), 1999
* *Development of the masses*, 1999
* সামরিক তন্ত্র বনাম গণতন্ত্র *Shamorik tôntro bônam gônotôntro* (Military rule versus democracy), 1999
* আন্তর্জাতিক সম্পর্ক উন্নয়ন *Antorjatik shômporko unnôeon* (Improvement of international relations), 2001
* বিপন্ন গণতন্ত্র, লাঞ্ছিত মানবতা *Bipônno gônotôntro, lanchhito manobota* 2002
* *Democracy in distress, demeaned humanity*, 2003 (αγγλικός τίτλος του προηγούμενου έργου του 2002)
* *Sohena manobotar abomanona* (Εναντίον της υποβάθμισης της ανθρωπότητας), 21 Φεβρουαρίου 2003
* *Living with tears*, 2004

Παραπομπές
----------

1. ↑  web.randolphcollege.edu/buck/award.asp. Ανακτήθηκε στις 27  Αυγούστου 2015.
2. ↑  web.archive.org/web/20150215213359/http://www.visva-bharati.ac.in/at\_a\_glance/desikot.htm.
3. ↑  *Ρωσικό Πανεπιστήμιο της Φιλίας των Λαών*.
4. ↑  time.com/collection/most-influential-people-2018/5217583/sheikh-hasina/.
5. ↑  «Russia tests new multiple-warhead missile :: Bangladesh :: bdnews24.com ::». Αρχειοθετήθηκε από το πρωτότυπο στις 10 Φεβρουαρίου 2009. Ανακτήθηκε στις 6 Ιανουαρίου 2009.
6. ↑  «A Democracy is Shaken - TIME». Αρχειοθετήθηκε από το πρωτότυπο στις 6 Ιανουαρίου 2008. Ανακτήθηκε στις 9 Ιανουαρίου 2009.
7. ↑  "Hasina charged in murder case", Al Jazeera, 11 Απριλίου 2007.
8. ↑  Haroon Habib, "Sheikh Hasina returns home" Αρχειοθετήθηκε 2012-11-10 στο Wayback Machine. *The Hindu*, 7 Μαΐου 2007.
9. ↑  "Former Bangladeshi PM arrested: Reports", Reuters (Australian Broadcasting Corporation News Online), 16 Ιουλίου 2007.
10. ↑  "Security stepped up after arrest of ex-Bangladesh prime minister on extortion charges", Associated Press (*International Herald Tribune*), 17 Ιουλίου 2007.
11. ↑  BBC Report
12. ↑  "Bangladesh high court orders release of Hasina on bail", Asian News International, 30 Ιουλίου 2007.
13. ↑  "Ex-PM sued on corruption charges in Bangladesh", Associated Press (*International Herald Tribune*), 2 Σεπτεμβρίου 2007.
14. ↑  "Detained ex-PM of Bangladesh faces new graft charges", IST, PTI (*The Times of India*), 3 Σεπτεμβρίου 2007.
15. ↑  "Bangladesh court indicts Hasina, two others in extortion case", IST, PTI (*Times of India*), 13 Ιανουαρίου 2008.
16. ↑  "Bangladesh court quashes Hasina's trial" Αρχειοθετήθηκε 2012-11-10 στο Wayback Machine. Press Trust of India (*The Hindu*), 6 Φεβρουαρίου 2008.
17. ↑  "Bangladesh Caretaker Government Frees Former PM Hasina", Steve Herman (VoA), 11 Ιουνίου 2008.
18. ↑  «"Sheikh Hasina goes to US for medical treatment"». Αρχειοθετήθηκε από το πρωτότυπο στις 11 Φεβρουαρίου 2009. Ανακτήθηκε στις 9 Ιανουαρίου 2009.
19. ↑  «bdnews24.com: Hasina wants to return end of Sept: doctor*»*. Αρχειοθετήθηκε από το πρωτότυπο στις 10 Φεβρουαρίου 2009. Ανακτήθηκε στις 21 Αυγούστου 2008.
20. ↑  «"Former Bangladesh Prime Minister Sheikh Hasina has returned to the country to lead her party in general elections, scheduled for December"». Αρχειοθετήθηκε από το πρωτότυπο στις 10 Νοεμβρίου 2008. Ανακτήθηκε στις 10 Νοεμβρίου 2008.
21. ↑  "Hasina wins Bangladesh landslide"
22. ↑  «Bangladesh ruling party wins after boycotted vote». *The New York Times*. 6 Ιανουαρίου 2014.. Ανακτήθηκε στις 5 Ιανουαρίου 2014.
23. ↑  Μπανγκλαντές: Η πρωθυπουργός Χασίνα κερδίζει τις βουλευτικές, SigmaLive, 30 Δεκεμβρίου 2018, ανακτήθηκε στις 3 Φεβρουαρίου 2019.
24. ↑   Βιογραφία στην Brittanica Online.
25. ↑  Dhaka Court Orders Arrest of Hasina's Sister, Arab News, 25 Οκτωβρίου 2007.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σεΐχ Χασίνα** |

* Ιστότοπος του Συνδέσμου Αουάμι League Αρχειοθετήθηκε 2019-09-19 στο Wayback Machine.
* Η πρωθυπουργός Sheikh Hasina στο Συμβούλιο Γυναικών Ηγετών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19843607
* LCCN: n88184910
* ISNI: 0000 0000 8099 0980
* GND: 122486803
* SUDOC: 086196960
* BNF: cb13554769b (data)
* BIBSYS: 1615358754097
* CiNii: DA12681051

 |

 |